*Jos tuensaaja on hankintalain (Laki julkisista hankinnoista ja käyttöoikeussopimuksista (1397/2016) 5 §:ssä tarkoittama hankintayksikkö, joka hankkii tavaroita tai palveluita projektiinsa, Business Finlandin tulee RRF-asetuksen (Euroopan parlamentin ja neuvoston asetus elpymis- ja palautumistukivälineen perustamisesta (EU) 2021/241) mukaisesti kerätä tiedot hankintayksikön projektiin liittyvän palvelun tai tavaran toimittajasta (toimeksisaajasta) ja tämän mahdollisista alihankkijoista.*

Tällä lomakkeella ilmoitat tavaroita tai palveluita toimittavien **kotimaisten- sekä ulkomaisten organisaatioiden** (toimeksisaajan) tiedot sekä hankinta-/koontitunnisteet sekä **kotimaisten toimeksisaajien** alihankkijat.

* Ulkomaisten toimeksisaajien edunsaaja- ja alihankkijoiden tiedot ilmoitetaan lomakkeella [Notification of a foreign contractor](https://www.businessfinland.fi/4a7bbe/globalassets/finnish-customers/01-funding/08-guidelines--terms/forms/notification-of-foreign-contractor-and-subcontractor-information.docx).

Täytä sivun 2 tiedot tämän ohjeen mukaisesti

Tiedot toimeksisaajista ja alihankkijoista kerätään suoraan projektiin liittyvien palveluiden ja tavaroiden (aine- ja tarvikekustannukset, laiteostot, ostetut palvelut ja muut kustannukset) toimittajista, ei kuitenkaan henkilö- ja yleiskustannusluonteisten tukipalveluiden (esim. hallinnon palvelut, käännöspalvelut, rahdit tai tilintarkastuskulut) eikä matkustamiseen liittyvien palveluiden toimittajista (pl. konferenssimaksut). Jos hankinnat ovat toimenpiteen ydintekemistä, tiedot toimeksisaajista ja alihankkijoista tulee kerätä myös pienhankinnoista, eli myös niistä hankinnoista, jotka eivät ylitä hankintalaissa määriteltyjä kansallisia tai EU-kynnysarvoja. Kerättävät tiedot ovat toimeksisaajan ja alihankkijan nimi (etu- ja sukunimi tai yrityksen nimi) ja identifioiva tieto (syntymäaika tai Y-tunnus (business ID) | ALV-tunniste (VAT ID) | verotustunniste (Tax ID)).

Hankintayksiköitä ovat esim. valtion, hyvinvointialueiden, hyvinvointiyhtymien, kuntien ja kuntayhtymien viranomaiset, evankelisluterilainen kirkko ja ortodoksinen kirkko sekä niiden seurakunnat ja muut viranomaiset, valtion liikelaitokset, hankintalaissa tarkoitetut julkisoikeudelliset laitokset sekä mikä tahansa hankinnan tekijä silloin, kun se on saanut hankinnan tekemistä varten tukea yli puolet hankinnan arvosta edellä mainituilta hankintayksiköltä. Näin ollen myös yritys tai yhteisö voi olla hankintayksikkö niissä tilanteissa, joissa kyseiseen hankintaan saadun julkisen tuen määrä on yli 50 %.

Lisäksi Business Finlandin tulee RRF-asetuksen mukaisesti kerätä ja tallentaa myös toimeksisaajien tosiasiallisten omistajien ja edunsaajien etu- ja sukunimet sekä syntymäajat. Tosiasiallisella omistajalla ja edunsaajalla tarkoitetaan EU:n rahanpesudirektiivissä ja Suomen rahanpesulaissa määriteltyjä tahoja ([PRH:n ohje Rahanpesulain velvoitteet](https://www.prh.fi/fi/kaupparekisteri/edunsaajatiedot/kuka.html)).

Suomalaisten yhteisöjen edunsaajatietoja on kerätty Patentti- ja rekisterihallituksen (PRH) ylläpitämään kaupparekisteriin, jonne toimitettuja tietoja tosiasiallisten omistajien ja edunsaajista Business Finland voi PRH:n luvalla hyödyntää RRF-rahoituksen seuranta- ja raportointitarkoituksiin. PRH:n ylläpitämässä rekisterissä ei ole kaikkia edunsaajatietoja, joten Business Finland voi joutua pyytämään tuensaajilta täydentäviä tietoja. Lisätietopyyntöjen välttämiseksi tuen saajan on muistutettava toimeksisaajaa huolehtimaan rahanpesulain edellyttämällä tavalla edunsaajailmoituksen tekemisestä sekä muuttuneiden edunsaajatietojen ilmoittamisesta kaupparekisteriin ([PRH-Kaupparekisteri-Edunsaajailmoitus](https://www.prh.fi/fi/kaupparekisteri/edunsaajatiedot.html)).

Ulkomaisten toimeksisaajien edunsaajatiedot tulee pyytää suoraan toimeksisaajalta [Notification of a foreign contractor](https://www.businessfinland.fi/4a7bbe/globalassets/finnish-customers/01-funding/08-guidelines--terms/forms/notification-of-foreign-contractor-and-subcontractor-information.docx) -lomakkeella

Hankintatunnuksella tarkoitetaan tuensaajan omaan kirjanpitoon liittyvää, kyseisen hankinnan yksilöivää hankintapäätösasiatunnistetta. Koontitunnus tulee ilmoittaa, mikäli samalta toimeksisaaja-alihankintaketjulta tehdään useampia hankintoja.

Täytä nämä tiedot

**ILMOITUS DIAARILLE xxxx/31/20xx**

**Raportointijakso:**

|  |  |  |
| --- | --- | --- |
| Toimeksisaajan nimi | Toimeksisaajan Y-tunnus | Hankintatunnus / Koontitunnus |
|  |  |  |

|  |  |
| --- | --- |
| Alihankkijan nimi | Alihankkijan Y-tunnus |
|  |  |
|  |  |
|  |  |
|  |  |

Mikäli toimeksisaajia on useampi kuin yksi, lisää uusi taulukko jokaisesta toimeksisaajasta ja sen alihankkijoista.   
Toimeksisaajan ja sen käyttämien alihankkijoiden tulee olla yhdistettävissä toisiinsa.

[Business Finlandin rahoitusjärjestelmän asiakasrekisterin tietosuojaseloste](https://www.businessfinland.fi/tietosuoja)